b'\n_START_ARTICLE_\n\xc5\x8ctsu\n_START_SECTION_\nHistoria\n_START_PARAGRAPH_\nKaudella, jolloin Kioto oli Japanin p\xc3\xa4\xc3\xa4kaupunki, \xc5\x8ctsusta muodostui merkitt\xc3\xa4v\xc3\xa4 kulkureitti it\xc3\xa4\xc3\xa4n kohti Edoa eli nykyist\xc3\xa4 Tokiota. Se oli sek\xc3\xa4 vesi- ett\xc3\xa4 maaliikennej\xc3\xa4rjestelmien kehityksen keskuspaikka. _NEWLINE_Nyky\xc3\xa4\xc3\xa4nkin sis\xc3\xa4vesiliikenteen merkityksen jo v\xc3\xa4hennytty\xc3\xa4 Japanin suurimpia kaupunkeja yhdist\xc3\xa4v\xc3\xa4t keskeiset moottoritie- ja rautatieyhteydet kulkevat \xc5\x8ctsun kautta. _NEWLINE_Liikenteen solmukohdaksi muodostui jo kauan sitten silta nimelt\xc3\xa4 Karahashi, joka ylitt\xc3\xa4\xc3\xa4 Biwa-j\xc3\xa4rvest\xc3\xa4 laskevan Seta-joen. Se oli strategisesti t\xc3\xa4rke\xc3\xa4 sotilaallisiin tarkoituksiin ollen monen taistelun n\xc3\xa4ytt\xc3\xa4m\xc3\xb6n\xc3\xa4. T\xc3\xa4m\xc3\xa4 historiallinen silta on yh\xc3\xa4 k\xc3\xa4yt\xc3\xb6ss\xc3\xa4, mutta on saanut rinnalleen muita siltoja kasvavan liikenteen tarpeisiin.\n_START_SECTION_\nUrheilu\n_START_PARAGRAPH_\nJ\xc3\xa4rvi tarjoaa \xc5\x8ctsussa hyv\xc3\xa4t vesiurheilumahdollisuudet. Kaupungissa j\xc3\xa4rjestet\xc3\xa4\xc3\xa4n kilpailuja moottoriveneilyss\xc3\xa4, purjehduksessa, soudussa ja melonnassa.'